Cammorza 'e ll'Abruzzo

'A cammorza 'e ll’Abruzzo o cammorza appennineca (canusciuta pure comme camozza, nomme scentifeco Rupicapra pyrenaica ornata) è nu mammifero artiodattelo d'â sottofamiglia 'e Caprine. È na sottospecie 'e camozza deversa da chelle 'e ll'Alpe e d'e Pireneie.

 Destribbuzzione 
Songo endemece 'e ll'area 'e ll'appennine centrale: viveno schitto rint'a ll'Abruzzo, Mulise e mo' pure 'int'ê Marche meridiunale, cu na populazzione origgenaria 'int'ô Parco nazziunale 'e ll'Abruzzo, Lazzio e Mulise , appriesso aggrannita e llocata pure 'int'ô Parco nazziunale d'â Majella, chello d'ô Gran Sasso, chello d'ê Muntagne Sibbilline e cacche esemprare a chello reggiunale d'ô Sirente Velino.

 Descrizzione 
 Dimenziune 
Mesura nfino a 130cm pe' lluongo, cu n'autezza ô garrese 'e 80cm. 'O peso è 'nferiore ô miezzo quintale. 'E ffemmene songo cchiù piccerelle d'ê mascule.
 Aspietto 
'E ccuorne songo cchiù longhe 'e chelle 'e ll'ate cammorze, (nfino a 30cm e cchiù, cuntro 'e 20cm 'e ll'ate specie). Cheste, comme pe' tutt'ê bovide, nun careno, e songo presente a tutt'ê ddoje 'e sesse. 'Int'ê mmise d'â staggione, 'e camozze tènene nu pilo russo ô ventre ca va' vierzo 'o giallo, tramente ô vierno è scuro ô durso, coda, ventre e ciampe e giallo ô musso, fronte e retecone. Ma pe' tutt'ê mmise presenteno na striscia nera attuorno a ll'uocchie e n'ata chiara ncanna.

 Vvoce pariente 
 Majella
Gran Sasso

Categoria:Mammifere